Държавен вестник, бр. 99, 2010 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  99
Данни за верификационния орган
Водещ верификатор (име 
и подпис)
Лице, подписало доклада 
за емисиите от името на 
верификационния орган 
(име и подпис)
Верификационен орган 
(наименование и печат)
10548
ПОСТАНОВЛЕНИЕ № 299
ОТ 13 ДЕКЕМВРИ 2010 Г.
за приемане на Наредба за условията и реда 
за работа на координаторите на Информа­
ционната система на вътрешния пазар и за 
поддържане на Списъка на компетентните 
органи в Република България, които подле­
жат на регистрация в системата в сферата 
на услугите
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за усло­
вията и реда за работа на координаторите на 
Информационната система на вътрешния пазар 
и за поддържане на Списъка на компетентните 
органи в Република България, които подлежат на 
регистрация в системата в сферата на услугите.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:
 Бойко Борисов
Главен секретар на Министерски съвет:
Росен Желязков
НАРЕДБА
за условията и реда за работа на коорди­
наторите на Информационната система на 
вътрешния пазар и за поддържане на Спи­
съка на компетентните органи в Република 
България, които подлежат на регистрация в 
системата в сферата на услугите
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят услови­
ята и редът за работа на координаторите на 
Информационната система на вътрешния па­
зар (ИСВП) и за поддържане на Списъка на 
компетентните органи в Република България, 
които подлежат на регистрация в системата в 
сферата на услугите.
Чл. 2. (1) Информационната система на 
вътрешния пазар е електронна многоезична 
система, разработена и поддържана от Евро­
пейската комисия, предназначена за обмен 
на информация между компетентните органи 
на държавите – членки на Европейския съюз. 
(2) В системата по ал. 1 се регистрират 
следните потребители:
1. национален координатор;
2. делегиран координатор в сферата на 
услугите;
3. компетентни органи;
4. длъжностни лица, работещи под контрола 
на лицата по т. 1 – 3 и излъчени от тях.
Г л а в а  в т о р а
РОЛЯ И ФУНКЦИИ НА КООРДИНАТОРИ­
ТЕ В ИСВП
Чл. 3. (1) С решение на Министерския съвет 
се определя орган на изпълнителната власт, 
който ще изпълнява функциите на:
1. национален координатор по ИСВП – с 
доклад на министъра на икономиката, енерге­
тиката и туризма по предложение на главния 
секретар на Министерския съвет; 
2. делегиран координатор в сферата на 
услугите на вътрешния пазар по ИСВП – по 
предложение на министъра на икономиката, 
енергетиката и туризма.
(2) Органите, определени с решението по 
ал. 1, в едномесечен срок възлагат със заповед 
своите функции на длъжностни лица от съот­
ветната администрация.
(3) Националният координатор изпраща 
на Европейската комисия следните данни за 
контакт на координаторите по ИСВП: трите 
имена и длъжност на лицата по ал. 2, пощен­
ски адрес, електронен адрес, телефон и факс.
Чл. 4. Националният координатор отговаря 
за използването и управлението на ИСВП на 
национално ниво, като изпълнява следните 
функции: 
1. проверява идентичността и правомощията 
на компетентните органи (КО), на които следва 
да се осигури достъп до системата;
2. регистрира делегираните координатори 
(ДК) и КО в ИСВП;
3. утвърждава достъпа и определя право­
мощията и отговорностите на ДК и КО при 
работа с ИСВП в сферата на услугите;
4. потвърждава и управлява данните на ДК 
и КО, регистрирани в ИСВП;
5. наблюдава изходящите и входящите за­
питвания за информация от КО и следи за 
навременното изпращане на отговорите;
6. действа като КО за получаване и отговор 
по запитвания за информация;
7. оказва съдействие на КО за идентифи­
циране на КО от друга държава членка за 
изпращане на запитвания;
8. осъществява контакт между Европейската 
комисия, координаторите на другите държави 
членки и националните потребители, регистри­
рани в системата;